2013. aastal Pariisis asutatud parfüümimaja EX NIHILO võlus kõrgparfümeeria asjatundjaid kohe oma lõhnateoste igas detailis peituva võrreldamatu luksustunde, unikaalsete aroomide ja Prantsuse avangardi tiivustatud rafineeritusega. EX NIHILO parfüümimaja nimi pärineb ladinakeelsest fraasist, mis tähendab „mitte millestki“. See filosoofiline nimi kutsub meid vabanema reeglitest ja vaatama kõrgparfümeeriat uue vaatenurga alt. Inspireerituna oma ajast ees olevatest Prantsuse kunstnikest, fotograafidest ja disaineritest, ülistab EX NIHILO säravaid isiksusi, kes on loonud oma ainulaadse stiili.
#000003
EX NIHILO parfüümimaja nimi pärineb ladinakeelsest fraasist, mis tähendab „mitte millestki“.
#000004
Kuulus ladinakeelne ütlus „Ex nihilo nihil fit“ – „Eimillestki ei saa midagi“ – peidab endas mütoloogilist ja filosoofilist mõtet, et iga nähtuse taga on midagi ülevat, mis määrab selle nähtuse tekkimise. EX NIHILO parfüümimaja puhul on selle moodsa parfümeerialegendi liikumapanevaks jõuks Benoît Verdier, Sylvie Loday ja Olivier Royère, kolm sõpra, kes otsustasid loobuda edukast karjäärist ja hästi tasustatud töökohast, et muuta lõhnamaailma väljakujunenud stereotüüpe. Benoît Verdier ja Olivier Royère õppisid koos Pariisis politoloogiat ja tutvusid hiljem Sylvie Lodayga. Trio nägemus eksklusiivsest parfüümimajast nõudis aastaid ettevalmistust ja rasket tööd, kuni lõpuks saabus ootamatu võimalus seada end sisse Pariisis rue Saint-Honoré kaunitesse ruumidesse moe- ja lõhnamaailma tuntuimate nimede kõrvale. Tundmatud noored, kes ilmusid otsekui eikuskilt, avasid üleöö Pariisi ihaldusväärseimas linnaosas ennekuulmatu parfüümimaja ja üllatasid uudishimulikumaidki ninasid.
#000005
Teatav jultumus pole omane mitte ainult EX NIHILO tekkeloole, vaid ka aroomide eesmärkidele, visioonidele ja lugudele. Lõhnamaailma uustulnukad, kes on alates ettevõtte asutamisest otsustanud teha koostööd ainult mõne maailma tipptasemel parfümeeriapoega, püüdes ellu viia äärmise eksklusiivsuse ideed, mis on rikastatud tilgakese jultumuse ja kübekese moeka Prantsuse stiiliga, on saavutanud kõigest mõne aastaga maailmakuulsuse. Järjepidev töö, koostöö äsja karjääri alustanud noorte parfümeeridega ja silmapaistvaimate aroomimeistritega, andes neile täieliku loomevabaduse ning piiramata nende kulusid, võimaldas sündida moodsa parfümeeria meistriteostel, mille nimedest on saanud tänapäeva parfümeeria tõelised legendid.
#000006
FLEUR NARCOTIQUE on EX NIHILO kultuslik lõhnateos, millest on kahtlemata kuulnud kõik, kes on vähegi huvitatud parfümeeriamaailma päevakajalistest sündmustest. See parfümeeria tõusva tähe Quentin Bischi 2014. aastal loodud aroom, mis tabab Pariisi paremkalda (Rive Droite) moodsa naise elegantset rafineeritust ja peent karismat, on üks 21. sajandi kuulsamaid ja populaarsemaid kõrgparfümeeria lõhnu. Litši, virsiku ja pojengi kombinatsiooni petlik lihtsus ning puidu puudutus hämmastab oma ainulaadse fataalsuse ja sugestiivsusega. Bischil õnnestus naiselikkuse peenust ja jõudu edasi anda kogu maailmas mõistetavas emotsioone tekitavate lõhnade keeles – FLEUR NARCOTIQUE’i lõhna suhtes on võimatu ükskõikseks jääda.
#000007
Täna kuulub EX NIHILO parfüümide tohutusse aardekambrisse mitmeid lõhnakollektsioone: Initiale on EX NIHILO esimene ajatu kollektsioon, Les Interdites on mängulise, sõltuvust tekitava naudingu lõhn, Iconoclaste on uus esteetika, mis kirjutab ümber elegantsuse kontseptsiooni, Babylone on tänapäevase ida ja lääne rafineeritud ja dekadentlik kohtumine, Visionnaire on kunstimaailma uute tõusvate tähtedega koostöö tulemus, kollektsioon Signature ülistab parfümeeria erilisemaid koostisosi, näiteks sajalehist kibuvitsa, ning esitleb sellega rikastatud EX NIHILO tuntuimate aroomide versioone.
#000008
FLEUR NARCOTIQUE’i ja teiste EX NIHILO lõhnade tohutu populaarsus ei olnud kiiresti saavutatud finiš: selle asemel, et peatuda ja nautida ühe või mitme üleilmse bestselleriga ettevõtte staatust, nagu paljud parfüümimajad teha tavatsevad, ei sukeldunud EX NIHILO asutajad mitte ainult uute kõrgparfümeeria meistriteoste loomisse, vaid ka uuenduslike lahenduste otsimisse, pakkudes nõudlikematele klientidele enneolematut luksust – aroomide maksimaalset isikupärastamist. Näiteks võib leida maailma suuremates megalinnades mitmest EX NIHILO butiigist isiklikku parfüümi segavat robotit Osmologue. Pärast EX NIHILO kollektsioonist lemmiklõhna valimist isikupärastab Osmologue selle vastavalt kliendi soovidele, kasutades selleks valitud lõhna koostisosi.
#000009
Veel üks ainulaadne viis muuta EX NIHILO lõhnad ainulaadseks isikupäraseks signatuuriks on EX NIHILO aroomiõlide SUBLIME ESSENCES või lõhnaspreide SUBLIME MISTS kasutamine. Valitud EX NIHILO lõhnadega aroomiõlide ja lõhnaspreide kihistamine tekitab ainulaadseid alatoone, mis haaravad hetkemeeleolu või rõhutavad isiksuseomadusi.
#000010
Art déco stiilist inspireeritud pakendid ja pudelite kaunistused, ettevõtte prantsuse päritolu rõhutavad olulised detailid, nagu reisipudeli kuusnurkne ümbris (kuusnurk on Prantsuse territooriumi kuju ja selle riigi avangardne kõnekeelne nimi) ja tähelepanu köitev, silmatorkavalt rikkalik sinine värv – kõik see eristab EX NIHILO-t mistahes kõrgparfümeeria sarjast. Valinud oma ettevõtte motoks ütluse „Reeglid on tehtud selleks, et neid rikkuda“, on EX NIHILO juba esimestest sammudest alates tõestanud, et uuenduslik ja pisut häbematu lähenemine traditsioonilistele asjadele, mida saadab raske töö ja ohjeldamatu loovus, suudab ümber kirjutada isegi aastatuhandete vanuseid ladinakeelseid ütluseid, mis kõlavad moodsa parfümeeria fännide seas edu võtme leidnud eksklusiivsete parfüümimajade suust.
#000011